EELNÕU
NARVA LINNAVALITSUS
MÄÄRUS

Sotsiaalteenuste maksumuse piirmäärade kinnitamine
Määrus kehtestatakse kohaliku omavalitsuse korralduse seaduse § 30 lõike 1 punkti 2, sotsiaalhoolekande seaduse § 126 lõike 4 ning Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 3 lõike 3 alusel.
§ 1. Kinnitada järgmised riigi rahastatava lapsehoiuteenuse rahaliste vahendite ülejäägi vahenditest hüvitamisele kuuluvad sotsiaalteenuste maksumuse piirmäärad ühe lapse kohta:

(1) lapsehoiuteenus – 4,00 eurot/tund;
(2) isikliku abistaja teenus – 2,30 eurot/tund;
(3) tugiisikuteenus perele – 4,00 eurot/tund;
(4) laste ja pere psühholoogiline nõustamine – 15,00 eurot/tund;
(5) rehabilitatsiooniteenused:

1) füsioterapeudi teenus – 20,00 eurot/tund;
2) tegevusterapeudi ja loovterapeudi teenus – 22,00 eurot/tund;
3) sotsiaaltöötaja teenus – 15,00 eurot/tund;
4) eripedagoogi teenus  – 15,00 eurot/tund;
5) psühholoogi teenus  – 15,00 eurot/tund;
6) logopeedi teenus  – 18,00 eurot/tund.
(6) peredele toimetulekukoolituse korraldamine – 200,00 eurot aastas;
(7) invatransporditeenuse osutamine haridus-, ravi- või rehabilitatsiooniasutusse – 800,00 eurot aastas;
(8) intervallhooldusteenuse korraldamine – 15,00 eurot/ööpäev;
(9) eluruumi kohandamine – 1500,00 eurot aastas.
§ 2. Määrus jõustub seadusega sätestatud korras.

Narva Linnavalitsuse määruse „Sotsiaalteenuste maksumuse piirmäärade kinnitamine“ eelnõu juurde
Sotsiaalhoolekande seaduse § 126 lõike 4 kohaselt võib riigi rahastatava lapsehoiuteenuse rahaliste vahendite ülejääki linnavalitsus kasutada raske või sügava puudega laste ja nende peredega seotud sotsiaalteenuste osutamiseks ning arendamiseks linnavolikogu kehtestatud tingimustel ja korras.
14.08.2014.a oli Narva Linnavolikogu poolt kinnitatud määrus nr 15 „Riigi rahastatava lapsehoiuteenuse rahaliste vahendite ülejäägi kasutamise kord“, millega sätestatakse Narva linna eelarvesse riigi rahastatavaks lapsehoiuteenuseks eraldatud vahendite ülejäägi kasutamise tingimused.

Ülalmainitud määruse § 3 lõike 1 kohaselt võib vahendeid kasutada järgmiste raske või sügava puudega laste või nende perekondadega seotud sotsiaalteenuste kinnimaksmiseks, sealhulgas:
1) lapsehoiuteenus;
2) isikliku abistaja teenus;
3) tugiisikuteenus perele;
4) laste ja pere psühholoogiline nõustamine;
5) rehabilitatsiooniteenused;
6) peredele toimetulekukoolituse korraldamine;
7) invatransporditeenuse osutamine haridus-, ravi- või rehabilitatsiooniasutusse;
8) intervallhooldusteenuse korraldamine;
9) eluruumi kohandamine.

Määruse § 3 lõike 3 kohaselt ülalloetletud sotsiaalteenuste maksumuse piirmäära kinnitab Narva Linnavalitsus. 

Määruse eelnõuga määratud lapsehoiuteenuse (sh 4,00 eurot/tund), tugiisikuteenuse perele           (sh 4,00 eurot/tund) ning peredele toimetulekukoolituse korraldamise (200,00 eurot aastas) maksumuse piirmäärad ühe lapse kohta on arvestatud Narva linna Sotsiaalabiameti poolt eelmiste aastate kogemusi silmas pidades. Isikliku abistaja teenuse maksumuse piirmäär ühe lapse kohta lähtub kehtivast tunnitasu alammäärast (sh 2,13 eurot). Laste ja pere psühholoogiline nõustamise maksumuse piirmäär ühe lapse kohta lähtub keskmise psühholoogi tunnitasust (sh 15,00 eurot/tund). Intervallhooldusteenuse maksumuse piirmäär (sh 15,00 eurot/ööpäev) ühe lapse kohta on arvestatud lähtudes teenuse põhjendatud kuludest.
Invatransporditeenuse osutamise haridus-, ravi- või rehabilitatsiooniasutusse maksumuse piirmäär 800,00 eurot aastas ühe lapse kohta saab katta klientide vajadusi Narva linna Sotsiaalabiameti kogemusele tuginedes. Eluruumi kohandamise maksumuse piirmäär (sh 1500,00 eurot aastas) ühe lapse kohta lähtub Narva linna Sotsiaalabiameti eelmiste aastate praktikast, arvestades kasvavat vajalikkust ning kulude sotsiaalset põhjendust. Samuti määruse eelnõuga konkretiseeritakse rehabilitatsiooniteenuste maksumuse piirmäärad varem tekkinud raskusi arvestades.
Arvestades ülaltoodud, taotleb Narva linna Sotsiaalabiamet Narva Linnavalitsuse määruse „Sotsiaalteenuste maksumuse piirmäärade kinnitamine“ kinnitamist.

